b'\n_START_ARTICLE_\nSomersetas\n_START_SECTION_\nSomerseto istorija\n_START_PARAGRAPH_\nSomerseto lygumose ir pelk\xc4\x97se, ypa\xc4\x8d neu\xc5\xbeliejamose vietose, tokiose kaip Glastonberis (Glastonbury) ar Brent Knolas (Brent Knoll), esan\xc4\x8dios gyvenviet\xc4\x97s turi ilg\xc4\x85 istorij\xc4\x85, kurios buvo apgyvendintos mezolito med\xc5\xbeiotoj\xc5\xb3. Keliauti pad\xc4\x97jo pats seniausias \xc5\xbeinomas suprojektuotas kelias, Saldusis Kelias (Sweet Track), nutiestas 3807\xe2\x80\x933806 m. pr. m. e. Mendipo kalv\xc5\xb3 urvai buvo apgyvendinti neolito laikais. Juose yra daug \xc5\xbeini\xc5\xb3 suteikian\xc4\x8di\xc5\xb3 archeologini\xc5\xb3 radimvie\xc4\x8di\xc5\xb3, toki\xc5\xb3 kaip \xc4\x8cedar D\xc5\xbeord\xc5\xbeas. Somersete yra daug gele\xc5\xbeies am\xc5\xbeiaus tvirtovi\xc5\xb3 pastatyt\xc5\xb3 ant kalv\xc5\xb3, tokios kaip Katberio pilis (Cadbury Castle) Ham hilas (Ham Hill) buvo i\xc5\xa1 naujo apgyvendintos ankstyvaisiais viduram\xc5\xbeiais._NEWLINE_Vadovaujant Vespasianui, Antrasis Augusto Legionas \xc4\xafsiver\xc5\xbe\xc4\x97 \xc4\xaf Somerset\xc4\x85 i\xc5\xa1 pietry\xc4\x8di\xc5\xb3 47 m. pr. m. e. Grafyst\xc4\x97 buvo Romos imperijos dalis iki 409\xc2\xa0m., kai rom\xc4\x97nai paliko Britanij\xc4\x85. Somersete i\xc5\xa1 t\xc5\xb3 laik\xc5\xb3 i\xc5\xa1liko daug architekt\xc5\xabrini\xc5\xb3 paminkl\xc5\xb3: Pagoni\xc5\xb3 Kalvos Rom\xc4\x97n\xc5\xb3 \xc5\xa0ventykla \xc4\x8ci\xc5\xab Stouke, Lou Hem Rom\xc4\x97n\xc5\xb3 Vila ir Rom\xc4\x97n\xc5\xb3 pirtis, davusi vard\xc4\x85 Bato miestui._NEWLINE_Pasitraukus rom\xc4\x97nams \xc4\xafsiver\xc5\xbe\xc4\x97 anglosaksai, kurie kontroliavo did\xc5\xbei\xc4\x85j\xc4\x85 Anglijos dal\xc4\xaf apie 600\xc2\xa0m. Vietiniai britai s\xc4\x97kmingai stabd\xc4\x97 saks\xc5\xb3 ver\xc5\xbeim\xc4\x85si pietvakari\xc5\xb3 kryptimi, bet VIII am\xc5\xbeiaus prad\xc5\xbeioje, karalius Ainas i\xc5\xa1 Vesekso (Ine of Wessex) prie Vakar\xc5\xb3 Saksonijos prijung\xc4\x97 ir Somerset\xc4\x85. Po normand\xc5\xb3 u\xc5\xbekariavimo grafyst\xc4\x97 buvo padalinta \xc4\xaf 700 feodus. Did\xc5\xbeiausi priklaus\xc4\x97 karaliui su tokiais \xc4\xaftvirtinimais kaip Dunsterio pilis, skirtais ginti ir valdyti._NEWLINE_Somersete yra \xc5\xa0epton Maletas (Shepton Mallet), ilgiausiai naudojamas Anglijos kal\xc4\x97jimas, atidarytas 1610\xc2\xa0m. Per Anglijos revoliucij\xc4\x85, Somersetas r\xc4\x97m\xc4\x97 parlament\xc4\x85. 1685\xc2\xa0m. Monmauto mai\xc5\xa1tas daugiausia vyko Somersete ir Dorsete. Sukil\xc4\x97liai i\xc5\xa1silaipino Laim Regyje (Lyme Regis), tikiedamiesi u\xc5\xbeimti Bristol\xc4\xaf ir Bat\xc4\x85, bet jie buvo nugal\xc4\x97ti Sed\xc5\xbeem\xc5\xabro m\xc5\xab\xc5\xa1yje Vestonzoilande, kai kurie istorikai mano, kad tai paskutinis m\xc5\xab\xc5\xa1is ant Anglijos dirvos. Art\xc5\xabras Veleslis pasivadino Velingtono grafu remdamasis Velingtono miesto Somersete vardu. Jam atminti ant gretimos kalvos yra obeliskas, pavadintas Velingtono monumentu._NEWLINE_XVIII am\xc5\xbeius Somersete buvo taikus, bet pramonin\xc4\x97 revoliucija vidurio ir \xc5\xa1iaur\xc4\x97s Anglijoje sugriov\xc4\x97 grafyst\xc4\x97s namudin\xc4\x99 gamyb\xc4\x85. Klest\xc4\x97jo tik \xc5\xbeem\xc4\x97s \xc5\xabkis. Anglies kasimas buvo svarbi pramon\xc4\x97s \xc5\xa1aka XVIII a. ir XIX a., bet apie 1800\xc2\xa0m. jis buvo perkeltas \xc4\xaf Radstok\xc4\x85. Daugiausia anglies buvo i\xc5\xa1gaunama 1920\xe2\x80\x931930\xc2\xa0m. Paskutin\xc4\x97 kasykla u\xc5\xbedaryta 1973\xc2\xa0m._NEWLINE_Daug Somerseto kareivi\xc5\xb3 \xc5\xbeuvo per Pirm\xc4\x85j\xc4\xaf pasaulin\xc4\xaf kar\xc4\x85, kai Somerseto lengvieji p\xc4\x97stininkai neteko 5 t\xc5\xabkstan\xc4\x8di\xc5\xb3 \xc5\xbemoni\xc5\xb3. Karo monumentai stovi daugyb\xc4\x97je miest\xc5\xb3 ir kaim\xc5\xb3, tik septini\xc5\xb3, vadinam\xc5\xb3j\xc5\xb3 D\xc4\x97king\xc5\xb3j\xc5\xb3 kaim\xc5\xb3, n\xc4\x97 vienas gyventojas ne\xc5\xbeuvo. Per Antr\xc4\x85j\xc4\xaf pasaulin\xc4\xaf kar\xc4\x85 Somersete buvo baz\xc4\x97 i\xc5\xa1 kurios buvo ruo\xc5\xa1iamasi i\xc5\xa1silaipinimui Normandijoje. Kai kurios ligonin\xc4\x97s, pastatytos su\xc5\xbealotiems kare vis dar naudojamos. Tauntono Stop linija buvo pastatyta apsiginti nuo galimos Vokietijos invazijos. Taip pat buvo pastatyta daugyb\xc4\x97 jauk\xc5\xb3\xc2\xa0\xe2\x80\x93 miest\xc5\xb3, tur\xc4\x97jusi\xc5\xb3 apsaugoti Bristol\xc4\xaf ir kitus miestus nuo naktini\xc5\xb3 bombardavim\xc5\xb3. \xc4\xae \xc4\x8ci\xc5\xab Magna jauk\xc4\x85\xc2\xa0\xe2\x80\x93 miest\xc4\x85 1940\xc2\xa0m. gruod\xc5\xbeio 2 d. pataik\xc4\x97 \xc5\xa1e\xc5\xa1ios bombos ir daugiau nei t\xc5\xabkstantis padegam\xc5\xb3j\xc5\xb3 bomb\xc5\xb3 1941\xc2\xa0m. sausio 3 d.'